Forslag fra styret:

Endre navn fra Faglig arbeiderlag til Fagbevegelsens arbeiderlag.

Styret har i et par år diskutert om navnet Faglig arbeiderlag sier nok om hvilken lag vi er og ønsker å være. Arbeiderlaget ble opprettet på 70 tallet av fagforeningene i Trondheim, og skulle være et arbeiderlag for LOs medlemmer og tillitsvalgte, et arbeiderlag der fagbevegelsen kunne fremme sine saker i Arbeiderpartiets partidemokrati. I for liten grad opplever vi at vi klarer å leve opp til det som var og er intensjonen.

I andre byer som for eksempel Bergen har lignende lag tatt navnet Fagbevegelsens arbeidelag. I Oslo har man også et fagbevegelsens arbeiderlag og et enda mere konkret i Fagforbundets arbeiderlag.

Styret ønsker en debatt om navnet og foreslår derfor til årsmøte å endre navnet til Fagbevegelsens arbeiderlag. Juridisk kan man legge til i Trondheim for å unngå evt navnekonflikt med fagbevegelsens arbeiderlag i andre byer.

Forslag til vedtak:

Faglig arbeiderlag endrer navn til Fagbevegelsens arbeiderlag i Trondheim. I daglig tale omtalt som Fagbevegelsens arbeiderlag.